
VAIZDO KAMERŲ VAIZDO STEBĖJIMO IR VAIZDO DUOMENŲ TVARKYMO PASLAUGŲ

TECHNINĖ SPECIFIKACIJA

I. BENDRA INFORMACIJA
Visagino savivaldybės administracija (toliau - Perkančioji organizacija arba Užsakovas), vystydama pažangią ir inovatyvią idėją, susijusią su socialiai pažeidžiamų gyventojų integracija į darbo rinką ir Visagino savivaldybės viešojo saugumo situacijos gerinimu, planuoja įsigyti vaizdo stebėjimo kamerų transliuojamo vaizdo stebėjimo ir tvarkymo paslaugas (toliau – Paslaugos). Paslaugos apima vaizdo stebėjimą per visas Visagino savivaldybės viešose vietose įrengtas (81 vnt.) ir planuojamas įrengti papildomas viešųjų vietų vaizdo stebėjimo kameras (iki 19 vnt.), pastebėtų įvykių fiksavimą pastebėtų įvykių registracijos žurnaluose ir informacijos apie pažeidimus perdavimą nedelsiant (5 min.) pagal kompetenciją tuo metu dirbančiam ir/ar budinčiam policijos pareigūnui ir/ar Visagino savivaldybės administracijos viešosios tvarkos specialistui.

Paslaugų teikimo vieta – Vaizdo stebėjimo kamerų transliuojamo vaizdo Visagino mieste stebėjimas vyks Utenos apskrities vyriausiojo policijos komisariato Visagino komisariato (toliau – Utenos AVPK Visagino PK) specialiai tam įrengtose patalpose adresu Veteranų g. 13, Visaginas.
Paslaugų teikimo laikas - Vaizdo stebėjimas vyksta darbo, poilsio ir švenčių dienomis 24 valandas per parą (0–24 h) kiekvieną dieną. Darbas organizuojamas pamainomis.
Paslaugų teikimo trukmė -  12 (dvylika) mėnesių su galimybe pratęsti 2 (du) kartus po 12 (dvylika) mėnesių.

II. PASLAUGŲ TEIKĖJO DARBUOTOJŲ FUNKCIJOS IR ĮVYKIŲ REGISTRAVIMAS

1. Teikėjas privalo organizuoti darbą taip, kad vienu metu visus monitorius stebėtų ne mažiau kaip 1 (vienas) darbuotojas. 
2. Darbuotojas:
2.1. Pastebėjęs vykdomas nusikalstamas veikas, administracinius nusižengimus bei kitus įvykius, kurie turi įtakos žmonių gyvybei, sveikatai ar materialinio turto saugumui (toliau – įvykiai), apie tai nedelsdamas privalo pranešti bendruoju pagalbos numeriu 112.
2.2.  Pastebėjęs įvykdytus įvykius, apie tai nedelsdamas privalo pranešti pagal kompetenciją atsakingam Utenos AVPK Visagino PK pareigūnui, Visagino savivaldybės administracijos Viešosios tvarkos skyriaus specialistui.
2.3. Gavęs pranešimą iš Utenos AVPK ar Visagino savivaldybės administracijos Viešosios tvarkos skyriaus apie daromą pažeidimą, nedelsiant imasi veiksmų užfiksuoti galimai įtariamą asmenį,  jo judėjimo kryptis, asmens atpažinimo požymius, pažeidimui padaryti naudojamus daiktus. 
3. Visus pastebėtus įvykius darbuotojas privalo registruoti Pastebėtų įvykių registracijos žurnale (toliau – Žurnalas), kurio formą ir turinį galutinai suderina Užsakovas bei Teikėjas. Po pranešimo apie įvykį darbuotojas turi aprašyti, kokių priemonių buvo imtasi dėl pastebėto įvykio, ir jas aprašyti Žurnale.

III. VAIZDO ARCHYVO TVARKYMAS IR DUOMENŲ APSAUGA

1. Gavęs policijos pareigūnų arba Visagino savivaldybės administracijos Viešosios tvarkos skyriaus specialisto prašymą (nurodant konkretų tikslą, vietą, datą ir laiką), darbuotojas privalo atrinkti, iškirpti reikiamo laiko intervalo vaizdo įrašą iš sistemos kaupiklių atminties ir perkelti jį į pateiktą išorinę USB atmintinę ar kitą laikmeną.
2. Paslaugų teikėjas įsipareigoja laikytis Bendrojo duomenų apsaugos reglamento (ES) 2016/679, LR asmens duomenų teisinės apsaugos įstatymo ir kitų teisės aktų. 
3. Visa stebėjimo metu gauta informacija laikoma konfidencialia. Paslaugų teikėjas negali perduoti informacijos tretiesiems asmenims, išskyrus teisės aktų nustatytus atvejus arba gavęs Užsakovo rašytinį sutikimą.
4. Paslaugas teikiantys darbuotojai turi būti pasirašę konfidencialumo pasižadėjimą.

IV. TECHNINIŲ GEDIMŲ VALDYMAS IR ATSKAITOMYBĖ

1. Darbuotojas, pastebėjęs vaizdo stebėjimo sistemos gedimus ar sutrikimus, privalo apie juos artimiausiomis darbo valandomis (darbo dienomis nuo 8.00 iki 17.00 val.) pranešti Visagino savivaldybės administracijos už Sutarties vykdymą atsakingam asmeniui bei atsakingiems Utenos AVPK Visagino PK darbuotojams. Jei gedimai ar sutrikimai pastebimi poilsio (savaitgalio) ar švenčių dienomis, apie juos atsakingiems asmenims pranešama artimiausią (sekančią) darbo dieną nuo 8.00 val., o pats įvykis ir jo pastebėjimo laikas nedelsiant užregistruojamas Žurnale.
2. Gedimas privalo būti užregistruotas Žurnale. Po pranešimo darbuotojas privalo aprašyti, kokių priemonių buvo imtasi dėl gedimo ir kada jis buvo pašalintas.
3. Paslaugų teikėjas ataskaitiniam mėnesiui pasibaigus, bet ne vėliau kaip iki einamojo mėnesio 7 d., kartu su paslaugų perdavimo - priėmimo aktu pateikia Užsakovui vaizdo kameromis užfiksuotų pažeidimų suvestinę apie užfiksuotus įvykius bei duomenis apie kiekvienos kameros efektyvumą / naudingumą (Techninės specifikacijos priedai Nr. 1 ir Nr. 2).

V. PRIEDAI

1. Vaizdo kameromis užfiksuotų pažeidimų suvestinė (Techninės specifikacijos priedas Nr. 1);
2. Visagino savivaldybės vaizdo stebėjimo kamerų efektyvumo suvestinė (Techninės specifikacijos priedas Nr. 2).

Techninės specifikacijos priedas Nr. 1
Projektas
Vaizdo kameromis užfiksuotų pažeidimų suvestinė

	
	Viešosios tvarkos pažeidimai
	Vagystės
	Įvykusios muštynės
	Alkoholio vartojimas viešosiose vietose
	Narkotinių medžiagų vartojimas ir prekyba
	Nusikalstamų veikų prevencija
	Eismo įvykiai
	Kelių eismo taisyklių pažeidimai
	Suteikta socialinė pagalba
	Mitingai ir renginiai
	Archyvo panaudojimo atvejai
	Kiti įvykiai
	Atliekų tvarkymo pažeidimai
	VISO

	Suderinta:
	 
	
	
	 
	
	
	 

	
	
	
	(pareigos, vardas, pavardė, parašas)
	
	
	(pareigos, vardas, pavardė, parašas)
	
	
	(pareigos, vardas, pavardė, parašas)



Techninės specifikacijos priedas Nr. 2
Projektas

Visagino savivaldybės vaizdo stebėjimo kamerų efektyvumo suvestinė
202  m.         mėn.

	Eil.
Nr.
	Kameros vieta
	Valdoma/
nevaldoma
	Gedimų
skaičius
	Užfiksuoti pažeidimai

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	




Pastabos:
	

	




Suderinta:

	

	
	(pareigos, vardas, pavardė, parašas)

